
      În conformitate cu prevederile Legii nr.17/2000 privind asistența socială a personelor vârstnice, republicată, cu modificările și completările ulterioare și a Ordinului nr.2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice, în vederea prevenirii, limitării sau înlăturării efectelor temporare ori permanente ale unor situații care pot afecta viața persoanei vârstnice sau pot genera riscul de excluziune socială, persoanele vârstnice au dreptul la servicii sociale.
      Autoritățile administrației publice locale au obligația de a organiza și acorda serviciile sociale destinate persoanelor vârstnice, precum și de a planifica dezvoltarea, numai în funcție de nevoile identificate ale persoanelor din comunitate, de prioritățile asumate, de resursele disponibile cu respectarea celui mai eficient raport cost/beneficiu.
       Pentru a identifica și a răspunde cât mai adecvat nevoilor sociale ale persoanelor vârstnice și condițiilor particulare în care aceștia se află, autoritățile administrației publice locale au responsabilitatea identificării și evaluării nevoilor persoanelor vârstnice, a organizării, planificării și asigurării finanțării sau cofinanțării serviciilor sociale, iar furnizorii de servicii sociale publici și privați au responsabilitatea acordării acestora cu respectarea standardelor de calitate.
       În acest sens, autoritățile publice locale, prin Direcția de Asistență Socială, au în vedere următoarele:
a) estimarea anuală a numărului persoanelor vârstnice dependente care necesită sprijin pentru activitățile de bază ale vieții zilnice;
b) estimarea numărului persoanelor vârstnice care nu primesc ajutor pentru îndeplinirea activităților instrumentale ale vieții zilnice din partea îngrijitorilor informali sau voluntari;
c) elaborarea indicatorilor de eficiență cost/beneficiu;   
Având în vedere cele prezentate mai sus, propunem Consiliului Local adoptarea hotărârii prin care se aprobă Metodologia de evaluare a nevoilor comunității în vederea organizǎrii serviciilor.

